שם האלבום (באנגלית: "Cry Hard 2") הוא מעין שם פרודי על סדרת הסרטים "מת לחיות" (הנקרא באנגלית "Die Hard") שרצו בשנים אלו בבתי הקולנוע וזכו לפרודיות רבות.
רשימת השירים.
כל השירים נכתבו והולחנו על ידי דני סנדרסון.
מלבד : "זמר מריבה", "בחור אמוציונאלי" ו"קורבן של השיטה"- כתבו ביחד: דני סנדרסון ואלון אולארצ'יק
"הפאב הבינלאומי הראשון"- מילים: דני סנדרסון ואלון אולארצ'יק
"קיץ רחוק" ו"הכיסא נמוך מדי" : לחן משותף של דני סנדרסון ואלון אולארצ'יק
קרדיטים.
עיבודים מוזיקליים: דני סנדרסון ואלון אולארצ'יק
הפקה מוזיקלית : אלון אולארצ'יק
תופים וכלי הקשה : יקי לוי, (זמר מריבה ובחור אמונציונאלי) : אשר פדי
קונגס וטמבורין (בחור אמוציונאלי) : אשר פדי
בס, פסנתר חשמלי, סינטיסייזרים, גיטרות נוספות וסולו חשמלית (אני כועס רק עליי) : אלון אולארצ'יק
שירה, גיטרות, גיטרה קלאסית (אל תדברו איתי), פסנתר אקוסטי, פסנתר חשמלי וסינטיסייזר : דני סנדרסון
אורחים:
גיטרה סלייד (קאובוי באשדוד) : אפרים שמיר
סינטיסייזרים (אל תדברו איתי) : רועי זוארץ
קולות : דני סנדרסון, אלון אולארצ'יק, ערן זעירא (במונית), מאיר בנאי (אל תדברו איתי ובחור אמוציונאלי)
שלומי שבת (אל תדברו איתי, בחור אמונציונאלי, אני כועס רק עליי וזה לא מה שהזמנתי, בן אדם בסירה)
קובי אוז (אני כועס רק עליי, זה לא מה שהזמנתי ובן אדם בסירה), מיטל טרבלסי (קאובוי באשדוד)
אורית שחף (קאובוי באשדוד, קיץ רחוק), תום פטרובר (קאובוי באשדוד)
האלבום הוקלט באולפני "המון"
טכנאי הקלטה : יועד נבו
עוזרי טכנאי : ניר לוי ושחר פינטו
הקלטות נוספות ב"סיגמא" : טכנאי הקלטה: גילי בראון, עוזר טכנאי : ערן זעירא
מיקס : יועד נבו באולפני "קולינור", עוזר טכנאי : יריב רותם
מאסטרינג ועריכה דיגיטלית : יועד נבו, טלי כץ, אולפני S.D.L
צילום : דניאל חכים, עיצוב : יהודה דרי, עיצוב גרפי ממחושב : רמי לוינסון
מזכירת הפקה : זהבית מחלב, מפיק : זאב אולמן
תולדות המים
תולדות המים - שירים לאחרים הוא אלבומו השביעי של דני סנדרסון, שיצא בשנת 2001. האלבום מורכב משירים שסנדרסון כתב והלחין, ומבוצעים על ידי 13 אמנים שונים. סנדרסון עצמו שר רק באחד מהשירים.
רקע.
את השירים כתב סנדרסון בשנים 1999–2000. ביוזמתם של יהודה עדר ודני וייס, גויסו לפרויקט מיטב האמנים בארץ באותה תקופה. כל שיר זכה להפקה מוזיקלית של מפיק שנבחר על ידי האמן המבצע, בנוסף לידו המכוונת של סנדרסון. בשל מורכבות הפרויקט, ההקלטות נמשכו למעלה משנה.
מתוך האלבום הצליחו השירים "בדיעבד" (אריאל זילבר), "כמו עפיפון" (יהודית רביץ) ו"הכוס בכיור" (שלום חנוך). השיר "מהשתיל הזה", שביצעה באלבום זה גלי עטרי, זכה לביצוע מחודש באלבומו של סנדרסון מ-2009, לא יפריד דבר, על ידי הזמרת קרן מלכה.
האלבום זכה בטקס "תמוז" בפרס אלבום השנה.
רשימת השירים.
כל השירים נכתבו והולחנו על ידי דני סנדרסון.
רומן גולובארט
רומן גולובארט בנט (בספרדית: Román Golobart Benet; נולד ב-21 במרץ 1992) הוא כדורגלן ספרדי המשחק בעמדת הבלם בנאה סלמיס פמגוסטה.
קריירה.
גולובארט התחיל את הקריירה שלו במחלקת הנוער של אספניול. ב-7 באוגוסט 2009 גולובארט חתם בויגאן את'לטיק מהפרמייר ליג. באוגוסט גולובארט הושאל לאינברנס מליגת העל הסקוטית. ב-20 באוגוסט 2011, גולובארט ערך את הופעת הבכורה שלו בקבוצה בהפסד 2-1 לאברדין. ב-24 בדצמבר 2011 גולובארט הבקיע את שער הבכורה שלו בהפסד 2-1 לאברדין.
ב-31 באוגוסט 2012 גולובארט הושאל לטרנמיר רוברס לחודש אחד. ב-5 בינואר 2013 גולובארט ערך את הופעת הבכורה שלו בוויגאן במשחק במסגרת גביע ה-FA נגד בורנמות'. את הופעת הבכורה שלו בליגה, ערך בתיקו 2-2 נגד סטוק סיטי.
בקיץ גולובארט חתם בפ.צץ קלן מהבונדסליגה השנייה. ב-20 ביולי 2013, גולובארט ערך את הופעת הבכורה שלו בקבוצה בתיקו 1-1 נגד דינמו דרזדן. בפברואר הושאל לארצגבירגה אווה.
ב-21 באוגוסט 2015 גולובארט חתם לשנה בראסינג פרול מהליגה השלישית בספרד.
ב-23 ביולי 2016 גולובארט חתם בריאל מורסיה.
ביוני חתם באלש. בינואר חתם במרידה.
בקיץ גולובארט חתם בנאה סלמיס פמגוסטה מליגת העל הקפריסאית.
ב-30 ביוני 2019 חתם גולובארט לשתי עונות במכבי נתניה מליגת העל, לאחר שנרכש בסכום של כ-700 אלף ש"ח. ב-27 ביולי ערך הופעת בכורה במועדון במשחק גביע הטוטו, בניצחון קבוצתו 0-2 על הפועל חיפה.
ב-16 באוקטובר אותה שנה כבש את שער הבכורה שלו בקבוצה, בהפסד הליגה של קבוצתו 4:2 נגד מועדון ספורט אשדוד.
ב-30 בינואר 2020 פורסמה הודעת מועדון מטעם מכבי נתניה על פיה הושגה הסכמה על שחרורו המיידי של גולובארט מן הקבוצה ויום לאחר מכן חתם בא.א.ק. לרנקה. ב-15 בינואר 2021 חתם בדוקסה קאטוקופיה עד לסיום העונה. ב-17 ביולי 2021 חזר לנאה סלמיס פמגוסטה וחתם לעונה אחת.
שרה גולדברג
שרה גולדברג (באנגלית: Sarah Goldberg; נולדה ב-31 במאי 1985) היא שחקנית קולנוע, טלוויזיה ותיאטרון קנדית-יהודייה. מפורסמת בעיקר בזכות כיכובה כסאלי ריד בסדרת הטלוויזיה "בארי".
ביוגרפיה.
גולדברג נולדה בוונקובר שבקנדה למשפחה יהודית. היא נמשכה לתיאטרון מגיל צעיר, ושיחקה בהצגות בבית הספר ובתיכון. היא ניסתה להתקבל לבית הספר ג'וליארד, אך לא הצליחה.
במהלך טיול באירופה ניסתה להתקבל לאקדמיה למוזיקה ולאמנויות הדרמה של לונדון והצליחה, ומיד לאחר מכן, בשנת 2004, עברה ללונדון, כשהיא בת 19 בלבד.
קריירה.
מיד עם סיום לימודיה, בשנת 2007, קיבלה את תפקידה הראשון על הבמה, כששיחקה בהצגה "חבר החתונה" בתיאטרון "יאנג ויק". לאחר מכן עבדה בעבודות מזדמנות כמלצרית ובייביסיטר, כשלעיתים היא מדבבת, בשל מבטאה הצפון-אמריקאי הייחודי בלונדון. בשנת 2009 לוהקה לצוות ההצגה "Apologia" בתיאטרון בוש שבלונדון, אשר מיצבה אותה על במת התיאטראות בלונדון. היא המשיכה להופיע במחזות בתיאטראות רבים, כתיאטרון אולד ויק, תיאטרון פיינבורו, תיאטרון רויאל קורט ועוד.
בשנת 2011 הייתה מועמדת ל"פרס לורנס אוליבייה לשחקנית הטובה ביותר בתפקיד משנה" על תפקידה בהצגה "Clybourne Park" שעלתה בתיאטרון רויאל קורט.
בשנת 2012 ערכה את הופעת הבכורה שלה בברודוויי, והמשיכה גם לאוף ברודוויי, ל"Playwrights Horizons".
בשנת 2015 שיחקה בתפקיד מרכזי בסדרת הטלוויזיה "הינדסייט".
משנת 2018 מככבת בסדרת הקומדיה האפלה "בארי" של ערוץ HBO, כסאלי ריד, בת זוגו של כוכב הסדרה, בארי (ביל היידר).
יחסי מונקו–קנדה
יחסי מונקו–קנדה הם היחסים הדיפלומטיים הרשמיים שבין נסיכות מונקו לבין קנדה.
סקירה כללית.
היחסים בין קנדה למונקו כוננו בשנת 2008.
על פי משרד החוץ הקנדי, היחסים בין שתי המדינות הם: "מצוינים ומבוססים על ערכי הדמוקרטיה, השוויון, החופש, החברות והאמון." עקב גודלה הקטן של מונקו והיות שתי המדינות מדינות אמידות, שיתוף הפעולה ביניהן מתרחש בעיקר בשדות הבינלאומיים; שתי המדינות הן חברות מלאות בלה פרנקופוני וב ומשתפות פעולה בתחום השפה הצרפתית.
בין שתי המדינות מתרחש שיתוף פעולה גם בתחום המלחמה בהתחממות הגלובלית ושתי המדינות חתומות על הסכם פריז מ-2015.
שביל החומוס
שביל החומוס הוא ביטוי שגור בקרב תרמילאים ישראלים המטיילים בהודו, ומשמעותו היא המקומות בהודו שבהם מטיילים ישראלים באופן קבוע.
בתחילת שנות ה-2000, בעקבות ריבוי הצעירים בוגרי צה"ל היוצאים לטיול אחרי צבא, הביטוי נולד בקרב המטיילים בהודו, והפך נפוץ בכלל האוכלוסייה הישראלית. ישנם מקומות בהודו שבשל ריבוי הישראלים, ניתן למצוא בהם שלטים ותפריטים בעברית, ואפילו ספריות עם ספרים בעברית במספר מקומות. במקומות רבים בשביל החומוס נפתחו בתי חב"ד ומרכזי אירוח ותרבות יהודית-ישראלי כגון בינה. ניתן למצוא גם ישראלים שגרים כדרך קבע בערים ובכפרים לאורכו של שביל החומוס ועוסקים בתיירות, הסעדה ולינה לישראלים.
לפעמים משתמשים בביטוי "שביל החומוס" גם לגבי מדינות אחרות בעולם בהם נפוצים תרמילאים ישראלים כגון מדינות באמריקה הדרומית, דרום אסיה (לאוס קמבודיה, וייטנאם), ויפן, אך מקורו בהודו וזה גם השימוש שלו בדרך כלל.
מקומות פופולריים.
המקומות המזוהים ביותר עם שביל החומוס בהודו הם:
דלהי (בעיקר במיין בזאר), רישיקש, פושקר, ואראנסי, האמפי, קאסול, דרמסאלה, באגסו, גואה (בעיקר החופים: ארמבול, פאלולים, אנג'ונה), גוקרנה (בעיקר החופים קודלי ביץ' ואום ביץ'), מנאלי, קאסר דיווי, אלמורה, קודאיקאנאל (בעיקר הכפר ואטה-קנאל), אודאיפור, ג'איסלמר, לה, קירגנגה, סרינגאר, מומבאי, אורוויל, מונאר, פודוצ'רי, בנגלור, צ'נאי, מייסור, קוצ'י, שימלה, אמריטסר, אגרה.
יחסי אסטוניה–מונקו
יחסי אסטוניה–מונקו הם היחסים הדיפלומטיים הרשמיים שבין רפובליקת אסטוניה לבין נסיכות מונקו.
היסטוריה.
היחסים בין אסטוניה למונקו כוננו ב-7 בפברואר 2008. הקונסוליה האסטונית במונטה קרלו נפתחה ב-14 באוקטובר 2005 ובאמצע 2007 מינתה מונקו קונסול כבוד לאסטוניה.
ב-2 ביוני 2011 ביקר אלבר השני, נסיך מונקו בטאלין לצורך פתיחת מרוץ מכוניות חשמליות שהוא ארגן וייסד, המירוץ הבא עבר דרך מדינות רבות באירופה, נמשך עד 2012 ובסופו נערך טקס חגיגי בארמון הנסיך של מונקו. מעולם לא נערכו ביקורים רמי דרג של בכירים אסטונים במונקו.
שיתוף פעולה נוסף וחשוב בין מונקו לאסטוניה הוא שיתוף הפעולה בתחום התיירות; בשנת 2010 פתחה אסטוניאן אייר קו טיסה ישיר בין טאלין לבין ניס. ישנם כ-10 עסקים הפועלים באסטוניה בהם שולטת הממשלה המונגאסקית.
ג'וזפה ורונזה
ג'וזפה ורונזה (באיטלקית: Giuseppe Veronese; 7 במאי 1854 - 17 ביולי 1917) הוא מתמטיקאי איטלקי.
ביוגרפיה.